Rikunarita-ORG/Wikinium huggingface dataset:
# รางวัลฮิวโก

**รางวัลฮิวโก** (อังกฤษ: *The Hugo Award*, Science Fiction Achievement Award) เป็นรางวัลสำหรับนักเขียนนิยายแนววิทยาศาสตร์และแฟนตาซีซึ่งจัดขึ้นเป็นประจำทุกปี ตั้งขึ้นเพื่อเป็นเกียรติตามชื่อ ฮิวโก เจิร์นสแบค ผู้ก่อตั้งนิตยสารนิยายไซไฟในยุคแรกๆ คือ *Amazing Stories* มีการมอบรางวัลครั้งแรกในปี พ.ศ. 2498

รางวัลนี้มีการมอบให้ทุกปี โดย The World Science Fiction Society (WSFS) โดยพิจารณาการเสนอชื่อ และลงคะแนนนิยมในงาน World Science Fiction Convention (Worldcon) ซึ่งสมาชิกจะพิจารณาจากผลงานที่ปรากฏในปีก่อนหน้าที่จะมีงาน ทั้งนี้สมาชิกสามารถเลือก "ไม่ลงคะแนน" ให้กับผลงานใดเลยก็ได้ ในบางปีจึงไม่มีการมอบรางวัลเนื่องจากไม่มีผลงานที่โดดเด่นเพียงพอ

สำหรับรางวัลฮิวโกประจำปี พ.ศ. 2551 จัดขึ้น ในวันที่ 9 สิงหาคม ที่เมืองเดนเวอร์ รัฐโคโลราโด ประเทศสหรัฐอเมริกา

ในประเทศไทยก็มีนักเขียนไทยที่เคยได้รับการเสนอชื่อเข้าชิงรางวัลฮิวโกนี้ คือ คุณสมเถา สุจริตกุล

## แหล่งข้อมูลอื่น

* เว็บไซต์ทางการ
* เว็บอัลบั้มภาพถ้วยรางวัลฮิวโกปีต่างๆ เก็บถาวร 2007-12-26 ที่ เวย์แบ็กแมชชีน
# ซานตากรุซเดเตเนริเฟ

ซานตากรุซเดเตเนริเฟ
**ซานตากรุซเดเตเนริเฟ** (สเปน: *Santa Cruz de Tenerife*) เป็นหนึ่งในสองเมืองหลักของกานาเรียสซึ่งมีฐานะเป็นแคว้นปกครองตนเองแห่งหนึ่งของประเทศสเปน อีกเมืองหนึ่งคือลัสปัลมัสเดกรันกานาเรีย เมืองนี้มีประชากร 222,417 คน
# วอลเลย์บอลหญิงชิงแชมป์ยุโรป 1993

วอลเลย์บอลหญิงชิงแชมป์ยุโรป 1993| รายละเอียด |
| --- |
| ประเทศเจ้าภาพ |  เช็กเกีย |
| วันที่ | 24 กันยายน – 2 ตุลาคม |
| ทีม | 12 |
| สถานที่ |  (ใน 2 เมืองเจ้าภาพ) |
| ชนะเลิศ |  รัสเซีย (สมัยที่ 14) |
|

**วอลเลย์บอลหญิงชิงแชมป์ยุโรป 1993** (อังกฤษ: *1993 Women's European Volleyball Championship*) เป็นครั้งที่ 18 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองเบอร์โน และ ซลีน, สาธารณรัฐเช็ก ระหว่างวันที่ 24 กันยายน – 2 ตุลาคม พ.ศ. 2536

## การแบ่งกลุ่ม

|  |  |
| --- | --- |
| กลุ่ม A - เบอร์โน* บัลแกเรีย
* โครเอเชีย
* เชโกสโลวาเกีย
* อิตาลี
* ลัตเวีย
* เนเธอร์แลนด์
 | กลุ่ม B - ซลีน* เบลารุส
* เยอรมนี
* กรีซ
* โรมาเนีย
* รัสเซีย
* ยูเครน

  |

## รอบสุดท้าย

|  |  |  |  |
| --- | --- | --- | --- |
|   | รอบรองชนะเลิศ |  | รอบชิงชนะเลิศ |
|  |  |  |  |  |  |  |
|  | 1993-10-01 - เบอร์โน |
|  |   ยูเครน |  2 |   |
|  |  **เชโกสโลวาเกีย** |  3 |   |
|  |   |
|  |  | 1993-10-02 - เบอร์โน |
|  |   |   |   เชโกสโลวาเกีย |  0 |
|  |   |  **รัสเซีย** |  3 |
|  |  |
|  |  |
|  |  | รอบชิงอันดับ 3 |
|  | 1993-10-01 - เบอร์โน |  | 1993-10-02 - เบอร์โน |
|  |  **รัสเซีย** |  3 |  |  **ยูเครน** |  3 |
|  |   อิตาลี |  1 |   |  |   อิตาลี |  1 |

|  |  |  |  |
| --- | --- | --- | --- |
|   | รอบชิงอันดับ 5-8 |  | รอบชิงอันดับ 5 |
|  |  |  |  |  |  |  |
|  | 1993-10-01 - เบอร์โน |
|  |  **โครเอเชีย** |  3 |   |
|  |   เบลารุส |  0 |   |
|  |   |
|  |  | 1993-10-02 - เบอร์โน |
|  |   |   |   โครเอเชีย |  2 |
|  |   |  **เยอรมนี** |  3 |
|  |  |
|  |  |
|  |  | รอบชิงอันดับ 7 |
|  | 1993-10-01 - เบอร์โน |  | 1993-10-02 - เบอร์โน |
|  |  **เยอรมนี** |  3 |  |   เบลารุส |  0 |
|  |   เนเธอร์แลนด์ |  2 |   |  |  **เนเธอร์แลนด์** |  3 |

## อันดับการแข่งขัน

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| อันดับ | ทีม |
| --- | --- |
|  |  รัสเซีย |
|  |  เชโกสโลวาเกีย |
|  |  ยูเครน |
| 4. |  อิตาลี |
| 5. |  เยอรมนี |
| 6. |  โครเอเชีย |
| 7. |  เนเธอร์แลนด์ |
| 8. |  เบลารุส |
| 9. |  บัลแกเรีย |
|  ลัตเวีย |
|  กรีซ |
|  โรมาเนีย |

 |

|  แชมป์วอลเลย์บอลหญิงชิงแชมป์ยุโรป 1993  |
| --- |
|  **รัสเซีย สมัยที่ 14** |

  |

## อ้างอิง

* CEV Results เก็บถาวร 2016-03-04 ที่ เวย์แบ็กแมชชีน
* Results (Archived 2009-07-21)

## แหล่งข้อมูลอื่น
# กีฬาลูชในโอลิมปิกฤดูหนาว 1998

| กีฬาลูช ในโอลิมปิกฤดูหนาวครั้งที่ 18 |
| --- |
| สนาม | สไปรัล |
| วันที่ | 8–11 กุมภาพันธ์ ค.ศ. 1998 |
| จำนวนรายการ | 3 |
| จำนวนนักกีฬา | 93 คน  จาก 24 ประเทศ |
|

**กีฬาลูชในโอลิมปิกฤดูหนาว 1998** ประกอบด้วยการแข่งขัน 3 รายการ ที่สไปรัล โดยจัดขึ้นระหว่างวันที่ 8 ถึง 11 กุมภาพันธ์ ค.ศ. 1998

## สรุปเหรียญรางวัล

### ตารางเหรียญรางวัล

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เยอรมนี | 3 | 1 | 1 | 5 |
| 2 |  สหรัฐ | 0 | 1 | 1 | 2 |
| 3 |  อิตาลี | 0 | 1 | 0 | 1 |
| 4 |  ออสเตรีย | 0 | 0 | 1 | 1 |
| รวม (4 ประเทศ) | 3 | 3 | 3 | 9 |

เยอรมนีนำเป็นอันดับหนึ่งด้วยจำนวน 5 เหรียญ รวมถึงการกวาดเหรียญทองทั้งหมด ส่วนสหรัฐอเมริกาได้ 2 เหรียญจากการแข่งขันประเภทคู่ ซึ่งถือเป็นเหรียญแรกที่ประเทศนอกยุโรปหรือสหภาพโซเวียตได้รับ<ref>

## คณะกรรมการโอลิมปิกแห่งชาติที่เข้าร่วม

มี 24 ประเทศเข้าร่วมการแข่งขันลูจในกีฬาโอลิมปิกที่นางาโนะ อินเดีย เกาหลีใต้ นิวซีแลนด์ และเวเนซุเอลา เข้าร่วมการแข่งขันลูจในโอลิมปิกเป็นครั้งแรก

* ออสเตรีย (8)
* เบอร์มิวดา (1)
* บอสเนียและเฮอร์เซโกวีนา (1)
* แคนาดา (2)
* เอสโตเนีย (2)
* เยอรมนี (10)
* กรีซ (1)
* อินเดีย (1)
* หมู่เกาะเวอร์จิน (1)
* อิตาลี (10)
* ญี่ปุ่น (9)
* เกาหลีใต้ (3)
* ลัตเวีย (10)
* นิวซีแลนด์ (1)
* โปแลนด์ (2)
* โรมาเนีย (3)
* รัสเซีย (1)
* สวิตเซอร์แลนด์ (1)
* สโลวาเกีย (1)
* สวีเดน (3)
* จีนไทเป (2)
* ยูเครน (6)
* สหรัฐ (10)
* เวเนซุเอลา (1)

## อ้างอิง
# ทะเลลิกูเรียน

ทะเลลิกูเรียน
**ทะเลลิกูเรียน** (อิตาลี: *Mar Ligure*; ฝรั่งเศส: *Mer Ligurienne*; ลีกูเรีย: *Mâ Ligure*) เป็นบริเวณทะเลขนาดเล็กในทะเลเมดิเตอร์เรเนียน ระหว่างชายฝั่งอิตาลีริวีเอรา (แคว้นลีกูเรียและแคว้นทัสกานี) กับเกาะคอร์ซิกา และเกาะเอลบา

ชื่อลิกูเรียนมาจากชื่อที่ใช้เรียกชาวลิกูเรสโบราณ ที่เคยอาศัยอยู่บริเวณชายฝั่งแถบนี้

## ลักษณะภูมิศาสตร์

ทะเลลิกูเรียนมีอาณาเขตติดกับฝรั่งเศส อิตาลี และโมนาโก ทางทิศตะวันออกติดกับทะเลติร์เรเนียน ขณะที่ทิศตะวันตกติดกับทะเลเมดิเตอร์เรเนียน เมืองที่ใหญ่ที่สุดในบริเวณนี้คือเมืองเจนัว ชายฝั่งทะเลของอิตาลีด้านทิศตะวันออกเฉียงเหนือมีภูมิประเทศที่งดงามเหมาะแต่การท่องเที่ยว และมีภูมิอากาศทีสบาย

อ่าวเจนัวอยู่ในส่วนเหนือสุดของทะเล มีแม่น้ำอาร์โนที่ไหลลงสู่ทะเลลิกูเรียนทางด้านทิศตะวันออก จุดที่ลึกที่สุดอยู่บริเวณตะวันตกเฉียงเหนือของเกาะคอร์ซิกา มีความลึกทั้งสิ้น 2,850 เมตร

## อ้างอิง
# สภาร่างรัฐธรรมนูญแห่งชาติ

| สภาร่างรัฐธรรมนูญแห่งชาติ Assemblée nationale constituante |
| --- |
| ราชอาณาจักรฝรั่งเศส |
|  |
| ประเภท |
| ประเภท | สภาเดี่ยว  |
| ประวัติ |
| สถาปนา | 9 กรกฎาคม 1789 |
| ยุบ | 30 กันยายน 1791 |
| ก่อนหน้า | สมัชชาแห่งชาติ |
| ถัดมา | สภานิติบัญญัติแห่งชาติ |
| สมาชิก | ไม่ตายตัว; สูงสุด 1315 คน |
| ที่ประชุม |
| ไม่ตายตัว |

**สภาร่างรัฐธรรมนูญแห่งชาติ** (ฝรั่งเศส: *Assemblée nationale constituante*) ก่อตั้งขึ้นจากการแปรรูปสมัชชาแห่งชาติเมื่อวันที่ 9 กรกฎาคม ค.ศ. 1789 อยู่ในบทแรกของการปฏิวัติฝรั่งเศส สภาแห่งนี้ทำหน้าที่เป็นทั้งฝ่ายบริหาร ฝ่ายนิติบัญญัติ และผู้ร่างรัฐธรรมนูญในองค์กรเดียว สภานี้สิ้นสุดลงใน ค.ศ. 1791 และถูกแทนที่ด้วยสภานิติบัญญัติแห่งชาติ (*Assemblée nationale législative*)

## ประวัติ

ฐานันดรที่สาม (สามัญชน) ไม่พอใจระบบการลงคะแนนเสียงในสภาฐานันดร จึงแยกออกมาตั้งสภาเป็นของตัวเองชื่อว่าสมัชชาแห่งชาติ พระเจ้าหลุยส์ที่ 16 พยายามล้มล้างสภานี้แต่ก็ไม่เป็นผล ในที่สุดพระองค์จึงขอร้องให้ฐานันดรที่หนึ่ง (พระสงฆ์) และฐานันดรที่สอง (ขุนนาง) เข้าร่วมประชุมกับสมัชชาแห่งชาติ ฐานันดรพระสงฆ์เกินครึ่งยอมเข้าร่วม แต่ฐานันดรขุนนางยอมเข้าร่วมเพียง 47 คน ในที่สุด สภาใหม่ที่เกิดจากสามฝ่ายนี้จึงใช้ตั้งชื่อว่า "สภาร่างรัฐธรรมนูญแห่งชาติ" ในวันที่ 9 กรกฎาคมนั้นเอง ต่อมาภายหลังการทลายคุกบัสตีย์ในวันที่ 14 กรกฎาคม สภาแห่งนี้ก็เริ่มทำหน้าที่เป็นรัฐบาลฝรั่งเศสในตัว

สภาแห่งนี้ไม่ได้กำหนดจำนวนสมาชิกที่แน่นอน ในกลางเดือนกรกฎาคม ค.ศ. 1789 สภานี้มีผู้แทนทั้งหมด 1,177 คน เป็นพระ 295 คน, เป็นขุนนาง 278 คน และเป็นสามัญชน 604 คน ในบางช่วง จำนวนสมาชิกในสภาเพิ่มขึ้นเป็นจำนวนถึง 1,315 คน

## อ้างอิง
# คณะมนตรีภาวะทรัสตีแห่งสหประชาชาติ

คณะมนตรีภาวะทรัสตีแห่งสหประชาชาติ|  |
| ห้องประชุมคณะมนตรีภาวะทรัสตีแห่งสหประชาชาติ สำนักงานใหญ่สหประชาชาติ นครนิวยอร์ก |
|  |
| ก่อตั้ง | 1945 |
| ประเภท | เสาหลัก |
| สถานะตามกฎหมาย | ยุติ |
| ประธาน | James Kariuki |
| รองประธาน | Nathalie Broadhurst Estival |
| เว็บไซต์ | un.org/trusteeship-council |

**คณะมนตรีภาวะทรัสตีแห่งสหประชาชาติ** (อังกฤษ: *United Nations Trusteeship Council*) เป็นเสาหลักในระบบสหประชาชาติ ประกอบด้วยประเทศสมาชิกที่ปกครองดินแดนในภาวะทรัสตี ประเทศที่เป็นสมาชิกถาวรคณะมนตรีความมั่นคง และประเทศอื่น ๆ เท่าที่จำเป็น เพื่อให้ได้สัดส่วนของประเทศที่ปกครอง และมิได้ปกครองภาวะทรัสตีจำนวนเท่า ๆ กัน มีหน้าที่พิจารณารายงานของประเทศที่ทำหน้าที่ปกครองดินแดน และจัดทำข้อเสนอแนะ เพื่อเร่งรัดการให้ดินแดนในภาวะทรัสตีเจริญก้าวหน้ารวดเร็ว สามารถปกครองตนเองหรือเป็นเอกราชได้

## อ้างอิง

## แหล่งข้อมูลอื่น

* Homepage of the UN Trusteeship Council
* UN Decolonization page
* The UN Digital Library of Trusteeship Council documents เก็บถาวร 2022-12-17 ที่ เวย์แบ็กแมชชีน
# เสียงเสียดแทรก หลังปุ่มเหงือก ก้อง

เสียงเสียดแทรกก้องที่เกิดบริเวณส่วนหลังของปุ่มเหงือกประกอบด้วยเสียงเสียดแทรก ปุ่มเหงือกเพดานแข็ง ก้อง [ʒ], เสียงเสียดแทรก ไม่อุสุม หลังปุ่มเหงือก ก้อง [ɹ̠˔], เสียงเสียดแทรก ลิ้นม้วน ก้อง [ʐ] และเสียงเสียดแทรก เพดานแข็งปุ่มเหงือก ก้อง [ʑ] บทความนี้จะกล่าวถึงเฉพาะสองเสียงแรก

## เสียงเสียดแทรก ปุ่มเหงือกเพดานแข็ง ก้อง

| เสียงเสียดแทรก ปุ่มเหงือกเพดานแข็ง ก้อง |
| --- |
| ʒ |
| หมายเลข IPA | 135 |
| ตัวอย่างเสียง |
|
แหล่งที่มา · ช่วยเหลือ |
| การเข้ารหัส |
| เอนทิตี (ฐาน 10) | `&#658;` |
| ยูนิโคด (ฐาน 16) | U+0292 |
| เอกซ์-แซมปา | `Z` |
| เบรลล์ |  |
|

| รูปภาพ |
| --- |
|  |

 |

**เสียงเสียดแทรก ปุ่มเหงือกเพดานแข็ง ก้อง** (อังกฤษ: *voiced palato-alveolar fricative*) เป็นเสียงพยัญชนะที่มีใช้ในหลายภาษา เช่น ภาษาอังกฤษ, ภาษาฝรั่งเศส, ภาษาโรมาเนีย, ภาษาเช็ก, ภาษาเซิร์บ-โครแอต, ภาษาตุรกี, ภาษาเปอร์เซีย เป็นต้น

สัญลักษณ์ในชุดสัทอักษรสากลที่ใช้แทนเสียงนี้คือ ⟨ʒ⟩ และสัญลักษณ์เอกซ์-แซมปาที่ตรงกันคือ `Z`

## เสียงเสียดแทรก ไม่อุสุม หลังปุ่มเหงือก ก้อง

| เสียงเสียดแทรก ไม่อุสุม หลังปุ่มเหงือก ก้อง |
| --- |
| ɹ̠˔ |
| ɹ̝˗ |
| หมายเลข IPA | 151 414 429 |
| ตัวอย่างเสียง |
|
แหล่งที่มา · ช่วยเหลือ |
| การเข้ารหัส |
| เอกซ์-แซมปา | `r\_-_r` |

**เสียงเสียดแทรก ไม่อุสุม หลังปุ่มเหงือก ก้อง** (*voiced postalveolar non-sibilant fricative*) เป็นเสียงพยัญชนะเสียงหนึ่ง พบเป็นหน่วยเสียงย่อยแบบหนึ่งของหน่วยเสียง /r/ ในภาษาดัตช์

เนื่องจากชุดสัทอักษรสากลไม่มีสัญลักษณ์แยกต่างหากสำหรับเสียงหลังปุ่มเหงือก (สัญลักษณ์ตัวเดียวกันนั้นใช้แทนเสียงโคโรนัลทุกเสียงที่ไม่มีการยกลิ้นสู่เพดานแข็ง) จึงมักถอดเสียงนี้โดยใช้เครื่องหมายเสริมเป็น ɹ̠˔ (retracted constricted [ɹ]) สัญลักษณ์เอกซ์-แซมปาที่ตรงกันคือ `r\_-_r`

## อ้างอิง
# ชนชั้นกระฎุมพี

**กระฎุมพี** (/กฺระดุมพี/) เป็นชนชั้นทางสังคมที่เกิดขึ้นมาในยุคสมัยกลางตอนปลายในฐานะชนชั้นกลางระหว่างพวกอภิชนและชาวนา โดยชนชั่นนี้ประกอบไปด้วยนักธุรกิจ พ่อค้า และผู้มีฐานะมั่งคั่ง ชนชั้นกระฎุมพีมักถูกเปรียบเทียบกับชนชั้นกรรมชีพในด้านระดับการศึกษาและอำนาจการทางเมือง ซึ่งมักจะรวมไปถึงการเข้าถึงและการควบคุมทุนทางสังคม วัฒนธรรม และการเงิน

แนวคิดอุดมการณ์เกี่ยวกับลัทธิเสรีนิยมเช่น เสรีภาพส่วนบุคคล สิทธิพลเมือง การนับถือศาสนา และการค้าเสรี ล้วนสืบทอดมาจากปรัชญาของกระฎุมพี ในทางปรัชญาลัทธิคอมมิวนิสต์ ชนชั้นกระฎุมพีเป็นชนชั้นทางสังคมที่เป็นเจ้าของปัจจัยการผลิตในยุคหลังการปฏิวัติอุตสหกรรม โดยชนชั้นนี้มีความประสงค์ในการปกป้องกรรมสิทธิ์เอกชนและทุนต่างๆเพื่อให้ตนเองยังคงมีอำนาจทางเศรษฐกิจเหนือสังคม

## ในมุมมองมาร์กซิสต์

หนึ่งในการวิจารณ์กระฎุมพีที่ทรงอิทธิพลที่สุดมาจาก คาร์ล มาร์กซ โดยเขาโจมตีทฤษฎีการเมือง และมุมมองต่อประชาสังคมและวัฒนธรรมพลเมืองของกระฎุมพี ที่เชื่อว่าแนวคิดและสถาบันต่าง ๆ เหล่านี้เป็นความจริงสากลเสมอ
ในมุมมองของมาร์กซนั้น แนวคิดเหล่านี้เป็นเพียงอุดมการณ์ของกระฎุมพีในฐานะชนชั้นปกครองกลุ่มใหม่ ซึ่งต้องการจะจัดระเบียบสังคมตามสิ่งที่ตนจินตนาการ

## กระฎุมพีในประเทศไทย

ลักษณะเด่นของกระฎุมพีในประเทศไทยก็คือ การกำเนิดและแหล่งที่มาของกระฎุมพีในสังคมรัตนโกสินทร์นั้นไม่ได้กำเนิดแยกเป็นอิสระจากชนชั้นศักดินา ที่ครอบครองอำนาจและผลประโยชน์เศรษฐกิจของอาณาจักรมาก่อน

## รูปศัพท์

ความหมายตามพจนานุกรม ฉบับราชบัณฑิตยสถาน พ.ศ. 2525 ได้ให้ความหมายไว้ดังนี้ *น. (1) คำนี้เดิมแปลว่า คนมั่งมี, พ่อเรือน. [ในอินเดียบางแห่งหมายความว่า ชนจำพวกศูทรที่มั่งมีขึ้น (หนังสือ Hobson-Jobson ในคำว่า Kumbi-กุมพี), ภาษาทมิฬ (ภาษาปาก) ว่า คนจน].*

คำว่า **กระฎุมพี** นี้ มาจากภาษาสันสกฤตว่า **กุฎุมฺพี** หรือ **กุฏุมฺพิก** (กุ-ตุม-พิ-กะ) ซึ่งแปลว่า *ผู้มีทรัพย์* ซึ่งก็มาจากคำว่า *กุฏุมฺพ* (กุ-ตุม-พะ) ที่แปลว่า *ขุมทรัพย์* ลง ณี และ อิก (อิ-กะ) ปัจจัยในตทัสสัตถิตัทธิต จึงแปลว่า *ผู้มีทรัพย์* หรือ *ผู้มีขุมทรัพย์* มีฐานะต่ำกว่า *เศรษฐี* ตามปรกติมักจะเป็น *ลูกน้อง* หรือ *บริวาร* ของเศรษฐี

พจนานุกรม ฉบับราชบัณฑิตยสถาน พ.ศ. 2542 อธิบายว่า เป็นคำนามหมายถึง "ชนชั้นต่ำ, นิยมใช้เข้าคู่กับคำ ไพร่ เป็น ไพร่กระฏุมพี" โดยระบุว่ามาจากคำสันสกฤตว่า "กุฎุมฺพิก" แปลว่า "คนมั่งมี"

## ในวัฒนธรรม

* เพลง *คนกับควาย* ของวงคาราวาน มีการใช้คำนี้ ในเนื้อเพลงท่อนหนึ่งว่า *"...กระฎุมพีกินแรงแบ่งชนชั้น ชนชั้นชาวนาจึงต่ำลง..."*

## อ้างอิง

## แหล่งข้อมูลอื่น

* The Democratic State - A Critique of Bourgeois Sovereignty (ในภาษาอังกฤษ)